
ДО
ОБЩИНСКИ СЪВЕТ
БУРГАС


Д  О  К  Л  А  Д  Н  А    З  А  П  И  С  К  А

от Димитър Николов Николов
Кмет на Община Бургас

Относно: Отправяне на искане за безвъзмездно предоставяне в собственост на Община Бургас на част от недвижим имот, държавна собственост, обособена в ПИ с проектен идентификатор 07079.2.3075 по КККР на гр.Бургас, м. „Под шосето“, с начин на трайно ползване – за второстепенна улица.


УВАЖАЕМИ ОБЩИНСКИ СЪВЕТНИЦИ,

С Решение № 43-7/26.06.2018г. на Общински съвет-Бургас е одобрен ПУП-ПУР за територията между път І-6 „Бургас-София“, път І-9 „Бургас-Варна“, Северен обходен път и ул.“Транспортна“, в разширението на строителните граници на гр. Бургас, в устройствени зони 13/Смф, 7/Оз, 07079824 по одобрения ОУП на гр. Бургас, с което се обособяват обслужващи улици, инфраструктурни коридори, пешеходни зони, нови квартали от кв.1 до кв.30 и се урегулират в тях нови УПИ, отредени „За КПС“, „За ТП“ и „За инженерно-техническа инфраструктура и озеленяване“.
Решението е обнародвано в ДВ, бр.65 от 07.08.2018 г. и ПУП- ПУР е влязъл в сила.
Съгласно предвижданията на ПУР от ПИ с идентификатор 07079.2.1747, целият с площ 12235 кв. м – публична държавна собственост, в югоизточната част на имота се отнема площ за  провеждане на улица с о.т. 94 а-о.т.94б - о.т.94в - о.т. 93 - о.т. 92 - о.т. 89,  обособена в ПИ с проектен идентификатор 07079.2.3075 с площ 1706 кв. м.
С писмо с рег.№ 06-00-211/08.07.2026 г. от Областен управител на област Бургас, във връзка с постъпило искане от „Гресия Инвест“ ЕООД за учредяване на право на преминаване/прокарване на отклонения от общи мрежи и съоръжения на техническа инфраструктура през ПИ с ид. 07079.2.1747 – публична държавна собственост, са дадени указания за предприемане на действия за прилагане на ПУП-ПУР чрез безвъзмездно придобиване  на собствеността върху предвидената улица по реда на чл.54 от Закон за държавната собственост.
Предвид изложеното, Община Бургас следва да придобие частта от имота, попадаща в улица, обособена в ПИ с проектен идентификатор 07079.2.3075 с площ 1706 кв. м по КККР на гр.Бургас, м. „Под шосето“ съгласно скица-проект №15-1076125/21.07.2026 г., издадена от АГКК. 
Останалата част от държавния имот се обособява в нов ПИ с проектен идентификатор 07079.2.4369 с площ 10 529 кв. м.
Придобиването на частта от държавния имот ще даде възможност за прилагане  на одобрения  ПУП-ПУР за територия в разширението на строителните граници на гр. Бургас, чиято цел е подобряване на инфраструктурата на територията на Община Бургас, по-доброто развитие на бизнеса и обслужване на населението.

Предвид изложеното и на основание чл.73, ал.1 от Правилника за организацията и дейността на Общинския съвет и взаимодействието му с общинската администрация, чл.21, ал.1, т.8 от Закона за местното самоуправление и местната администрация, чл.54  от Закона за държавната собственост, чл.9, ал.1, т.1 от Наредбата за реда за придобиване, управление и разпореждане с общински имоти и вещи, предлагам на Общинския съвет – Бургас да вземе следните 


Р Е Ш Е Н И Я :

1.Да се отправи искане до Министерския съвет на Република България чрез Областния управител на област Бургас, за безвъзмездно прехвърляне в полза на Община Бургас правото на собственост върху поземлен имот с проектeн идентификатор 07079.2.3075 (нула седем нула седем девет точка две точка три нула седем пет) с площ 1706 (хиляда седемстотин и шест) кв. м. по КККР на гр.Бургас, местност „Под шосето“, с трайно предназначение на територията – урбанизирана, начин на трайно ползване – за второстепенна улица, при съседи: имоти с идентификатори 07079.2.1758, 07079.2.1750, 07079.2.3356, 07079.2.1757 и 07079.2.4369, описан в скица-проект №15-1076125/21.07.2026 г., издадена от АГКК, обособен от част от бивш ПИ с идентификатор 07079.2.1747 (нула седем нула седем девет точка две точка едно седем четири седем), целият с площ 12 235 (дванадесет хиляди двеста тридесет и пет) кв. м по КК на гр.Бургас, м. „Под шосето“,  за изграждане на инфраструктура – улица, по влязъл в сила ПУП-ПУР, одобрен с Решение № 43-7/26.06.2018 г. на Общински съвет-Бургас.
2.Възлага на Кмета на Община Бургас да извърши предвидените в закона правни и фактически действия по изпълнение решението по т. 1.
Приложение: Писмо с рег.№ 06-00-211/08.07.2026 г. от Областен управител на област Бургас,  Решение № 43-7/26.06.2018 г. на Общински съвет-Бургас,  Комбинирана скица № 324/27.07.2026г., издадена от Община Бургас и Скица-проект №15-1076125/21.07.2026 г., издадена от АГКК.


ДИМИТЪР НИКОЛОВ                             
Кмет на Община Бургас

